- Hindi News
- National
- नशा करने वालों का प्रवेश वर्जित, दहेज लेने वाला पिता नहीं विक्रेता, जितना खाएं उतना ही प्लेट में ल
नशा करने वालों का प्रवेश वर्जित, दहेज लेने वाला पिता नहीं विक्रेता, जितना खाएं उतना ही प्लेट में लें
अनोखी शादी, पंडाल में 71 बैनर लगाकर लिखा-
कुलदीप पारीक/ओमप्रकाश शर्मा | सीकर (राजस्थान)
शादीका पंडाल.. फूलों की सजावट की जगह बड़े-बड़े बैनर.. हर बैनर पर दहेज, नशा, कन्या भ्रूण हत्या और खाने की बर्बादी के खिलाफ अलग-अलग स्लोगन.. लड़का और लड़की दोनों पक्षों के मेहमानों के लिए नशा मुक्ति की दवा और शादी कराने वाले पंडित की जगह लड़की की बड़ी बहन। ये अनोखी शादी मंगलवार को सीकर के कोछोर में हुई।
घरडाना खुर्द (झुंझुनूं) निवासी दो बेटियों के पिता धर्मपाल सिंह की छोटी बेटी विमलेश की शादी थी। लड़का और लड़की बीटेक तक पढ़े हैं। स्कूल में पीटी टीचर धर्मपाल ने सगाई के पहले ही लड़के वालों के साथ तय कर लिया था कि वो दहेज नहीं देंगे। ही शादी में कोई शराब पी कर आएगा। लड़के वालों ने हामी भी भर दी थी। लेकिन गायत्री परिवार से जुड़े धर्मपाल को पूरे समाज के लिए मिसाल पेश करनी थी। इसलिए उन्होंने शादी की पूरी व्यवस्था किसी अवेयरनेस कैंपेन की तरह की थी। पूरे पंडाल में अवेयरनेस स्लोगन्स के साथ कुल 71 बैनर्स लगाए थे। शादी के कार्ड पर लिखा था, नशा करने वालों को निमंत्रण नहीं। पंडाल के तोरण द्वार पर लिखा था, नशा करने वालों का प्रवेश वर्जित है। वरमाला कीस्टेजके पास एक बैनर लगा था। इस पर लिखा था, जो पिता दहेज लेता है, वो पिता नहीं विक्रेता है। खाने के स्टॉल्स के पास बड़े बैनर पर लिखा था, जूठा नहीं छोड़ें। जितना खाएं उतना ही प्लेट में लें। क्योंकि देश में कई लोग हर रोज भूखे सोते हैं। सभी मेहमानों को नेग में पैसे या कीमती गिफ्ट्स की बजाए गायत्री परिवार की छोटी-छोटी 11 किताबें दी गईं। हर किताब किसी सामाजिक बुराई को खत्म करने की प्रेरणा देती है।
किताबों की स्टॉल लगाकर बैनर पर लिखा था- दहेज का सामान। करीब एक लाख रुपए कीमत की किताबें बांटी गईं। विमलेश की बड़ी बहन ने ही शादी करवाई। उसकी शादी में भी विमलेश ने फेरे और सारी रस्में करवाई थी। धर्मपाल सिंह ने बताया कि 21 मई 1990 को उनकी शादी हुई थी। तब भी उन्होंने दहेज नहीं लिया था। दांतारामगढ़ ब्लॉक यूथ कांग्रेस अध्यक्ष जयंत निठारवाल ने इसे समाज के लिए अच्छी पहल बताया।
पंडाल के दरवाजे पर एक स्वागत स्टॉल लगाई गई थी। यहां शादी में आने वाले सभी मेहमानों को नशा छोड़ने की दवा दी गई। दवा लेने के बाद ही उन्हें पंडाल के अंदर जाने दिया गया। गायत्री शक्ति पीठ के विजेंद्र सिंह ने बताया कि ये दवाएं आयुर्वेदिक और होम्योपैथ की थीं। इनके उपयोग से नशा छोड़ा जा सकता है।
भास्कर ख़ास
tgl_Latn sot_Latn hin_Deva hin_Deva awa_Deva bho_Deva hin_Deva hin_Deva hin_Deva hin_Deva bho_Deva